open-index/open-wikipedia-markdown huggingface dataset:
Ludvig Enge

**Ludvig Elmar Hegge Olsen Enge** (født  11. september 1878 i Vik, Helgeland, død 16. august 1953) var en norsk politiker, hjemmehørende i Arbeiderpartiet. Han satt på Stortinget, og var ordfører og borgermester i Sarpsborg. 

Enge jobbet med fiske og jordbruk nordpå til han i 20-årsalderen flyttet til Sarpsborg. Her fikk han jobb ved  Borregaard, der han jobbet åtte år som elektrisk montør. I 1901 var han med på å stifte den første fagforeningen på Borregaard, og to år senere var han med å starte Sarpsborg arbeiderparti.

I årene fra 1907 til 1909  var han lokalredaktør for avisen *[[Smaalenenes Social-Demokrat]]*. 

Fra 1909 til 1916 var han ansatt ved Sarpsborg kommunale elektrisitetsverk. Han var de neste to årene kontorsjef ved det kommunale provianterings- og rasjoneringskontor, før han ble rådmann i byen. Den stillingen hadde han helt fram til 1943.

Fra 1905 til 1918 var han innvalgt som medlem av bystyre og formannskap. Han var ordfører i årene 1917–1918, før han ble borgermester i 1919.

Enge ble valgt inn på Stortinget i fire perioder, de første tre fra bykretsen Sarpsborg, den siste fra byene i Østfold og Akershus. Han satt på Stortinget i årene 1910–1915, 1919–1921 og 1928–1930. På Stortinget satt han i næringskomite nr. 2, i sosialkomiteen, i konstitusjonskomiteen og i protokollkomiteen.

Under krigen ble han avskjediget 10. mars 1943. Han ble arrestert og satt i Oslo kretsfengsel fra 11. februar 1944. Enge slapp ut 3. mars samme år, og tiltrådte sin stilling igjen.

## Referanser


## Eksterne lenker
*
Lana Parrilla

**Lana María Parrilla** (født 15. juli 1977 i Brooklyn i New York i USA) er en amerikansk skuespillerinne, kjent for sitt arbeid i *[[Once Upon a Time]]*, *[[Boomtown]]*, ''Swingtown'', *[[Spin City]]* og *[[Spiders (film)|Spiders]]*. Hun hadde også en gjesteopptreden i den tredje sesongen av hit-serien *[[Lost]]* i rollen som *Greta*.

## Tidlig liv
Parrilla ble født i Brooklyn i New York. Faren, Sam Parrilla (1943-94) var født i Puerto Rico,  og spilte profesjonelt baseball i årene 1963 til 1973, inkludert i Major League Baseball. Moren er av Siciliansk opphav. Parrilla har en eldre søster, Deena. Foreldrene ble skilt da Parrilla var fire år, og hun bodde de ti første årene med moren. Deretter bodde hun hos sin far, til han ble drept i 1994. 

Parrilla dro til Granada i Spania i 2007 for å lære seg spansk.
## Karrière
### 2000-2005

Parrilla har hatt roller i flere filmer, inkludert *[[Very Mean Men]]* (2000), *[[Spiders]]* (2000), *[[Replicant (film)|Replicant]]* (2001) og *[[Frozen Stars]]* (2003), men ble først lagt merke til da hun fikk rolle i *[[Spin City]]*, som Angie Ordonez i en sesong.

I 2002 ble hun med Donnie Wahlberg og Neal McDonough i TV-serien *[[Boomtown]]*, hvor hun fikk en Imagen Award for beste kvinnelige birolle. I serien spilte hun Teresa Ortiz i 17 episoder. I utgangspunktet ble serien en suksess, men etterhvert begynte *Boomtown* å få problemer, og Lanas rollefigur ble mindre med. Serien ble kansellert bare to episoder inn i sin andre sesong.

I 2005 fikk Parrilla en gjentakende rolle i den fjerde sesongen av *[[24 (TV-serie)|24]]*, som Sarah Gavin, en Counter Terrorist Unit-agent. Etter kun seks episoder ble Lana oppgradert til hovedcast, men i sin trettende episode ble hun skrevet ut etter at hennes karakter prøvde å utpresse et opprykk fra det midlertidige CTU-overhodet *Michelle Dessler* (Reiko Aylesworth).

### 2006-2010
I 2007 hadde Lana en gjesteopptreden i publikumssuksessen *[[Lost]]*, som Greta, i episodene Greatest Hits og Through the Looking Glass. Rollen hennes var en av de andre, og hun spilte sammen  med Tracy Middendorf, to arbeidere i undervannsposten «the Looking Glass».

Lana Parrilla spilte også i filmer og TV-serier som *[[Windfall]], [[The Double Life of Eleanor Kendall]], [[Swingtown]], [[Miami Medical]], [[Covert Affairs]], [[Medium (TV-serie)|Medium]], [[The Defenders]]* og *[[Chase]]* i perioden fra 2006 til vår 2011.
### 2011-nå
I 2011 fikk Lana en av hovedrollene i den publikumsroste ABC-serien *[[Once Upon a Time]]*. Lana spiller den onde dronningen i *Enchanted Forrest* og Regina Mills i *Storybrooke*-verden. Serien gjorde at hun fikk sin egen fandom, som kalte seg selv *Evil Regals*, etter Lanas egne ønske.

## Filmografi

## Referanser


## Eksterne lenker
*
Günter Behnisch

**Günter Behnisch** (født 12. juni 1922 i Lockwitz ved Dresden, død 12. juli 2010 i Stuttgart) var en tysk arkitekt og professor i arkitektur. Blant hans mest kjente verk er olympiaparken i München (1967–1972) sammen med Frei Otto og dessuten plenumssalen i Forbundsdagens tidligere bygning i Bonn.
## Referanser


## Eksterne lenker
* 
* 
* Biografi på Archinform
* Internettside – ''Behnisch Architekten''
* Günter Behnisch i Stadtwiki Dresden
* Günter Behnisch på uboat.net (engelsk)
Rajendra Christy

**Rajendra Absolem Christy** (født 1. juli 1938 i Bangalore), indisk landhockeyspiller som deltok i de olympiske leker 1964 i Tokyo og 1968 i Mexico by.

Christy vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Christy spilte to kamper i OL-turneringen.

## OL-medaljer
* 1964  Tokyo -  **Gull** i landhockey  India
* 1968  Mexico by -  Bronse i landhockey  India

## Eksterne lenker
*
Eddy de Neve

**Eduard Karel Alexander de Neve** (født enten 1. januar 1882 eller 2. januar 1885 in Batavia (nåværende Jakarta) i Nederlandsk Øst-India, død 30. august 1943 i Nederlandsk Øst-India) var en nederlandsk fotballspiller, som spilte for Velocitas Breda, HBS Craeyenhout og for Nederlands herrelandslag i fotball.

## Biografi
De Neve var sønn av Eduard Karel Alexander de Neve, en major Nederlands Øst-India armé og Johanna Christina Fokker. Faren til De Neve døde da Eddy var omtrent ti år gammel, og deretter flyttet familien tilbake til Den Haag i Nederland. Eddy de Neve debuterte for fotballklubben Quick, og senere, da han ble med i Nederlands hær, spilte han også for Velocitas Breda, assosiert med krigsskolen der. Eddy de Neve flyttet til HBS Craeyenhout i 1905 og vant Eredivisie i sin første sesong tilbake i Haag. 

Eddy de Neve skrev historie da han var med i Nederlands første landskamp, mot , den 30. april 1905. Han scoret først for Nederland etter 80, minutter. Etter et nederlandsk selvmål gikk kampen til ekstraomganger, der De Neve scoret tre ganger til, slik at kampen endte 4-1.

Eddy de Neve ble også med i returkampen i Rotterdam, der han scoret to av Nederlands fire mål i en 4-0-seier. Hans tredje og siste landskamp ble spilt den 13. mai 1906, der Belgia vant 3-2. De Neve scoret ikke denne gangen.

De Neve fortsatte i hæren til 1909, og jobbet med vekslende hell på plantasjer og i diverse nederlandske selskap. Hans liv var ellers relativt tragisk: hans bror ble spist av kannibaler på Sumba. Han giftet seg den 14. august 1914 i Lubuk Sinapeng i Nederlandsk Øst-India, og fikk en sønn. Etter tolv år skiltes de t, og Gilles jr. døde i flykrasj i 1941. Under krigen ble Eddy de Neve plassert i en japansk konsentrasjonsleir og døde der 30. oktober 1943.

## Referanser
Balbir Singh Kullar

**Balbir Singh** (født 8. august 1942 i Sansarpur i Punjab i India, død 28. februar 2020 samme sted) var en indisk landhockeyspiller som deltok i de olympiske leker i 1968 i Mexico by.

Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen, bak Pakistan og Australia. India tapte semifinalen 1-2 mot Australia, men vant bronsefinalen 2-1 over Vest-Tyskland. Singh spilte én kamp i OL-turneringen.

Han har mottatt den indiske utmerkelsen Padma Shri for sitt sportslige virke.

## OL-medaljer
* 1968  Mexico by -  Bronse i landhockey  India

## Referanser


## Eksterne lenker
*
Hurtigløp på skøyter under Vinter-OL 2014 – 1500 meter menn

**1&nbsp;500 meter herrer** var en av øvelsene i hurtigløp på skøyter under Vinter-OL 2014 og ble avholdt i Adler-Arena, Sotsji den 15. februar 2014.

## Rekorder
Før konkurransen er gjeldende verdens-, olympisk og bane- rekorder som følger:

## Resultater

## Eksterne lenker
* 
*  Speed Skating – Men's 1500 m  på www.sochi2014.com
* Minst 10 medaljekandidater på 1500 m – de fleste kan ta OL-gull!  Artikkel på Norges Skøyteforbunds sider av Åge Dalby. Publisert 20. januar 2014.
Rikard Spets

**Rikard Spets** (født 1971) er en norsk forfatter og politiker (FrP), fra Sandefjord, bosatt i Malvik. Ved stortingsvalget 2025 ble han valgt inn for Sør-Trøndelag. Fra 2023 til 2025 var han varaordfører i Malvik. Per 2024 var han leder for Trøndelag FrP.

Han debuterte i 2011 med spenningsromanen *Allahs tårer*.

Spets er utdannet innenfor internasjonal markedsføring fra BI, og jobbet som salgs- og markedssjef i et kraftselskap frem til han i 2007 sa opp for å bli forfatter.

## Bibliografi
* 2020 *Sivilisasjon Z* Goliat forlag ISBN 9788283991499
* 2012 *Allahs tårer* Juritzen forlag ISBN 9788282052672

## Referanser
Haug skole

**Haug skole** var en skole på Tjøme i Vestfold. Skolen holdt til i leide lokaler i fem år fra 1874 til 1879 da den nybygde Kirkely skole overtok elevene.

## Referanser
Fredheim skole (Tjøme)

**Fredheim skole** eller **Honerød skole** var en grendeskole på Tjøme kommune i Vestfold, lokalisert på Honerød gård.  Skolen ble bygget i 1858 og skolekretsen utgjorde den nordligste del av øya Tjøme. Skolen ble nedlagt i 1952 da Lindhøy skole, kommunens nye sentralskole, sto ferdig.   

Skolebygningen var på to etasjer, med to lærerboliger i første etasje og to klasserom i annen etasje.  En separat bygning inneholdt en liten sløydsal og utedo. En tredje bygning var bryggerhus for lærerboligene. 

Skolebygningen eksisterer fortsatt, men er i dag privat bolig.

På 1900-tallet har skolen vært kjent under navnet *Fredheim skole*. Navnet Honerød skole brukes i dokumenter fra 1800-tallet, men allerede da var navnet Fredheim i bruk.

## Referanser
Hammarbyhamnen

**Hammarbyhamnen** var et havneområde i sør-Stockholm. Anlegget er inndelt i Norra Hammarbyhamnen og Södra Hammarbyhamnen. Dens inløp er Danvikskanalen ved Danvikstull, og Hammarbyslussen ved Skanstull. Norra og Södra Hammarbyhamnen ble anlagt i 1926 samtidig med Hammarbyleden. Fra først på 1990-tallet har de gamle havneområdene gradvis blitt bebygget og den gamle havnevirksomheten kraftig redusert.

## Historie

Et av formålene med Hammarbyleden var å skape et nytt havneområde, Hammarbyhamnen. Ettersom Hammarbyslussen ble lagt langt mot vest var det mulig å anlegge en sentralt beliggende havn med slusefri tilgang til Østersjøen. Dette muliggjorde et nytt lager- og industriområde på Stockholms store jordområder innen søndre Södermalm og nordre Hammarby. 

I øst lå «Barnängskajen» (oppkalt etter Barnängen) som stykkgods- og lagerhavn. Den midterste delen besto av «Blecktornskajen» (oppkalt etter Blecktornsområdet) som ble brukt som massgodslager for blant annet kull, koks og sement. I vest lå en lokalhavn for innførsel av blant annet ved og teglstein. De første industrietableringene var General Motors monteringsfabrikk og lyspærefabrikken for Kooperativa Förbundet på Södra Hammarbyhamnen. Havneforvaltningen anla også et kranverksted her, som senere ble flyttet til Stockholms frihamn.

Norra Hammarbyhamnen hadde fra starten av en jernbaneforbindelse via et industrispor til Stadsgårdshamnen. Nord for Hammarby sluse var det en mindre togstall. Industrisporets forlengelse mot vest med tilknytning til Södra stationsområdet var planlagt allerede i 1929 men ble fullført først i 1939-1940. Fra togstallen ved Hammarby sluse var det også planlagt et industrispor med en svingbru over sluseområdet, videre til Södra Hammarbyhamnen og et stort framtidig industriområde kalt Hammarby industriområde. Av plankartet fra 1929 framgår også en industrikanal lengre mot øst, som dog aldri ble bygget.

Hammarbyleden og Hammarbyhamnen kom imidlertid aldri til å få den store betydningen for sjøfart og industri som man håpet på. Bare et fåtall industrianlegg kom til å benytte havna. Dette var delvis fordi deler av kanalen var for grunn for havgående fartøy. I dag er i stort sett all industri borte. Norra og Södra Hammarbyhamnen er i stedet blitt bebygget med boliger under samlenavnet Hammarby sjöstad.

## Historiske bilder

Hammarbyhamnen 1929.jpg|Hammarbyhamnen, utsikt mot øst, 1929
Hammarbyhamnens kaj 1929.jpg|Industrispor langs nordsiden, 1929
Hammarbyhamnen mot väst 1949.jpg|Hammarbyhamnen mot vest, 1949
Norra Hammarbyhamnen 1949.jpg|Norra Hammarbyhamnen, 1949


## Kilder
* Hammarbyleden, 25/11 1929
* Norra Hammarbyhamnen på Stockholms Hamnar

## Eksterne lenker
*
Bjørnevåg skole

**Bjørnevåg skole** var en grendeskole på Tjøme i Vestfold. Skolen ble bygget i 1869 og overtok elevene etter Utbygda skole. Den ble påbygd i 1891, og nedlagt i 1952 da Lindhøy skole sto ferdig.

## Referanser


 Björneväg skole ble nedlagt i 1938. Elevene ble overfört til Kirkely skole. Jeg gikk i förste klasse. Det kom da seks nye elever som skulle fortsette i annen klasse hos oss pä Kirkely.
Kirkebakken skole (Tjøme)

**Kirkebakken skole** var en grendeskole på Tjøme i Vestfold. Skolen ble grunnlagt i 1856 og overtok lokalene etter en privat skole. Den ble erstattet av Kirkely skole da denne ble bygget like ved i 1879. Skolekretsen ble nedlagt i 1952 da Lindhøy skole sto ferdig.

I Tjømeboka kan en lese at Kirkebakken – og da antageligvis Kirkebakken skole – i mange sammenhenger ble benyttet som møtelokale.

## Referanser
Munir Sait

**Munir Sait** (født 27. mai 1940 i Madras), indisk landhockeyspiller som deltok i de olympiske leker 1968 i Mexico by.

Sait vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Sait spilte sju kamper i OL-turneringen.

## OL-medaljer
* 1968  Mexico by -  Bronse i landhockey  India

## Eksterne lenker
*
Kirkely skole

**Kirkely skole** var en grendeskole på Tjøme i Vestfold. Skolen ble bygget i 1879, og ble utvidet med sløydbygg i 1889. Den ble nedlagt i 1952 da Lindhøy skole sto ferdig. Bygningen ble revet på 1980-tallet.

Skolekretsen hadde før 1879 Kirkebakken skole. 

## Referanser
Utbygda skole

**Utbygda skole** var en grendeskole på Gunnarsrød på Tjøme i Vestfold. Skolen ble startet i 1856 i et innkjøpt hus. Den ble nedlagt 1869 da Bjørnevåg skole åpnet.

## Referanser
Pyrolavier

**Pyrolavier** (*Salix pyrolifolia*) er en svært sjelden, og i Norden fredet busk av løvtre i vierslekten av pilefamilien. Den er en opprett busk eller et lite tre, og kan nå 5 meters høyde selv om den normalt er lavere enn dette. Den vokser på rike myrstrekk i åpen skog. Pyrolavier vokser i Norden bare på noen få steder i det nordlige Finland (Lappland) og har ikke faste vekststeder i Norge.

Pyrolavier har årskvister som er brunlige og lett behårede, mens eldre kvist er rødaktige og snaue. Bladene er inntil 5 cm lange, ovale-runde med lett tannet rand. Bladene er mellomgrønne og snaue på oversiden og lyst grågrønne under med noe hår bare på selve nervene. Det er 5-8 par sidenerver. Arten har øreblad som er ganske store og tannet nyreformede. 

Raklene sitter på korte skaft og er smale og mørkt brune. Den langskaftede kapselen er snau, med pæreformet griffel og utbøyde arr ytterst. 

## Utbredelse
Pyrolavier er totalfredet i Norge, og vokser i Norden kun på isolerte steder i nordlige Finland. Ellers forekommer den i Sibir og Canada.

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Hurtigløp på skøyter under Vinter-OL 2014 – 5000 meter kvinner

**5&nbsp;000 meter damer** var en av øvelsene i hurtigløp på skøyter under Vinter-OL 2014 og ble avholdt i Adler-Arena, Sotsji den 19. februar 2014.

Regjerende olympisk mester var Martina Sáblíková som også er regjerende enkeltdistanse-verdensmester fra denne arenaen i mars 2013. Vinnertiden fra enkeltdistanse-VM 2013 var også gjeldende banerekord før denne konkurransen. Den triple olympiske mester på distansen fra årene 1994, 1998 og 2002, Claudia Pechstein deltok også i denne konkurransen, hennes vinnertid fra 2002 er gjeldende mesterskapsrekord.

## Rekorder
Før konkurransen er gjeldende verdens- og olympisk rekorder som følger:

## Resultater

## Dommere og starter
* Overdommer: Daniel Cabelduc,  Sverige.
** Assisterende overdommer: Jekaterina Pilsjtsjikova,  Russland.
* Starter: Oh Yong-seok,  Sør-Korea.

## Referanser




## Litteratur
* 

## Eksterne lenker
* 
*  Speed Skating – Ladies' 5000 m  på www.sochi2014.com
*  Parsammensetning og resultater på live.isuresults.eu/2013-2014/sochi/
Tianzhu (Gud)

***Tianzhu*** (kinesisk: 天主, pinyin: *Tiānzhǔ*), som kan oversettes «Himmelske mester» eller «Himmelens herre», var det ord som ble tatt ibruk av den kinesiske kinamisjon om Gud.  Det er forblitt ordet for Gus innen kinesisk katolisisme.

## Historie
Ordet ble først tatt i bruk i Michele Ruggieris kinesiske oversettelse av *[[De ti bud]]*. I 1584 utgav Ruggieri og Matteo Ricci sin første katekisme, *Tiānzhǔ shílù* (天主實錄, *Den sanne fremstilling om Himmelens Herre og kristendommen*). Matteo Ricci skrev senere en mer kjent katekisme ved navn *Tiānzhŭ Shíyì* (天主實義, *Den sanne lære om Himmelens Herre*).

Som følge av den kinesiske ritestriden ble uttrykket *Tiānzhŭ* offisielt bestemt til bruk for *Gud* av paven i 1715, som samtidig avviste alternative ord som  *[[Tian|Tiān]]* (天, «himmelen») og *[[Shangdi|Shàngdì]]* (上帝, «Høyester hersker/keiser»).

«Katolisisme» oversettes som regel til *Tiānzhǔjiào* (天主教, «Den himmelske Herres religion»). En katolikk er en *[[Tianzhu jiaotu|Tiānzhŭjiào tú]]*; *tú* betyr både «disippel» og «troende».

## Referanser


## Litteratur
* Vincent Cronin: *The Wise Man from the West:  Matteo Ricci and His Mission to China*, New York:Dutton, 1955.
Sarpsborg Orienteringslag

**Sarpsborg orienteringslag** er en orienteringsklubb fra Sarpsborg, som driver med både orienteringsløp og turorientering. Klubben ble stiftet 9. april 1958 av blant annet Ivar A. Borge og John Andersen, som den eneste rendyrkede orienteringsklubben i Sarpsborg.

I dag har SOL ca. 60 aktive løpere.

## O-festivalen 2016
De 3 orienteringsklubbene i Sarpsborg skal 24. juni 2016 - 26. juni 2016 arrangere O-festivalen i forbindelse med byens 1000-årsjubileum. Fredag 24. juni 2016 vil det være sprint i Sarpsborg sentrum. Arena vil da være på torget ved Storbyen kjøpesenter. De to andre dagene vil løpene gå fra Rudskogen motorsenter.

## Eksterne lenker
*
Berlinerpoppel

**Berlinerpoppel** (*Populus* × *berolinensis*) er et 10 - 20 meter høyt løvtre og en hannlig hybrid av laurbærpoppel og pyramidepoppel innenfor poppelslekten av vierfamilien. Den stammer fra Berlins botaniske hage, og er siden plantet ut som pryd- og parktre i blant annet Norden. Den kan spres og forvilles gjennom rotskudd. Blomstringen skjer om våren.

Kronen er smal med greiner som peker oppover, lik pyramidepoppelen. Unge greiner og bladskaft er hårete og gul-brune eller gul-grå, og årsskuddene kan være litt kantete mens bladskaftene er mer runde. Kvistene er gulgrå og trinne. Knoppene har tydelig duft. 

Bladene minner om bladene hos balsampoppel, de er 7-12 cm lange og tannet rand. Bladgrunnen er avrundet og svakt kileformet eller spisst eggeformet, litt spissere grunn enn hos balsampoppel. Bladplaten er tynn og mørkt grønn oppå og blekt grønn på undersiden. Den er mindre lys på undersiden enn hva balsampoppelens blader er.

Kromosomtallet er 2n = 38.

## Utbredelse
I Norge er arten innført som hage- og parktre, og plantet ut i byene på kysten av Østlandet, samt i Kristiansand. Det opprinnelige avlsstedet er Berlin i Tyskland.
 
## Referanser




## Kilder
* Lid, Johannes og Dagny Tande, *Norsk flora*, versjon 2007, 7.utgaven. ISBN 978-82-521-6029-1. 
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Se også
* romanen Berlinerpoplene

## Eksterne lenker
*
Bob Glendenning

**Robert «Bob» Glendenning** (1888–1940) var en engelsk fotballspiller og -trener. Han trente Nederlands herrelandslag i fotball i 15 år sammenhengende fra 1925-1940.

Glendenning spilte først for det lokale klubblaget Washington FC før han gikk over til Barnsley FC i 1908. Der spilte han i finalen i FA-cupen i 1910 og 1912. Glendenning ble cupmester med Barnsley i 1912. I mars 1913 gikk han over til Bolton Wanderers og ble kaptein med 83 kamper. Det ble en semifinale i cupen med Bolton for Glendenning. Under første verdenskrig hadde han en gjesteopptreden for Burnley FC og etter krigen spilte han for Accrington Stanley, begge lagene uten større suksess med klubben.

Glendenning flyttet deretter til Nederland og ble trener. Etter én kamp som landslagstrener, en 4-1-seier over , tok han over Koninklijke HFC, som han trente fra 1924 til 1928. De tre siste årene gjorde han det parallelt med å være trener. Etter Nederlands tidlige utgang fra OL i 1928 valgte Glendenning å satse alt på landslaget. Dette medførte at Nederland kom til VM i 1934 og VM i fotball 1938. Begge gangene gikk det bare til første runde.

Glendennings siste kamp ble en 4-2-seier over , som var Abe Lenstras andre kamp for Nederland. kampen ble spilt rett før Nederland ble invadert. Glendenning døde 19. november siste år. Han er gravlagt i Bolton i England, der Koninklijke Nederlandse Voetbal Bond ivaretar monumentet over ham.

## Meritter
* Cupmester, Barnsley FC 1912
* Cupfinalist, Barnsley FC 1910

## Referanser


## Eksterne lenker
*
Hochkönig

**Hochkönig** er med sine 2941 moh. den høyeste fjelltoppen i Berchtesgaden-Alpene. Fjellet ligger vest for Bischofshofen i den østerrikske delstaten Salzburg. Skaret Niedere Torscharte (2246 moh.) skiller Hochkönig fra resten af Berchtesgaden-Alpene og fra nabofjellet Steinernes Meer. Nord for toppen ligger isbreen Übergossene Alm. 

På toppen av Hochkönig ligger turisthytta Matrashaus. Den nåværende bygningen ble oppført i 1985 og tilhører Österreichischer Touristenklub.

## Fotnoter
Kubla Khan

***«Kubla Khan; or, a Vision in a Dream»*** er et dikt av Samuel Taylor Coleridge som tok tittelen fra den mongolsk/kinesiske keiseren Kublai-khan av Yuandynastiet. Det romantiske diktet er preget av eksotiske bilder, sterke følelser, rytmer som plutselig skifter, og en tilblivelseshistorie som er nesten like interessant som selve verket.

## Dikteren om diktet
Coleridge hevdet at diktet var inspirert av en opiumspåvirket drøm (implisitt i undertittelen «A Vision in a Dream»), men at diktingen ble avbrutt av en mann som kom. Dette er ikke sannsynlig, da de fleste opiumsbrukere har store vansker med å huske drømmer når de tok opium rett for de sovnet. Noen har lurt på om den levende biletbruken i diktet heller stammer fra en hallusinasjon i våken tilstand, som vel kunne ha vært opiumspåvirket.

Dikteren hevdet at «Kubla Khan» ble skrevet høsten 1797 i et gårdshus nær Exmoor, men det kan ha blitt til på et av flere andre besøk på gården. Det kan også ha blitte revidert flere ganger før det ble publisert første gang i 1816.

## Andre om diktet
Det er mye spekulasjon om hva diktet skal bety. Noen mener forfatteren bare har skrevet ned synet sitt, mens andre insisterer på at det er et tema eller en mening med det. Noen ser diktet som en metafor for seksuelt samkvem, mens andre mener det er et dikt som understreker det vakre i kunstnerisk kreativitet. 

## Kubla Khan i kulturen
Diktet har inspirert engelsk populærkultur i stor grad. Det opptrer i filmer, som *[[Citizen Kane]]*, og i sangwr, som for eksempel hos popgruppen Frankie Goes to Hollywood (tittelkuttet på dobbeltalbumet "Welcome to the Pleasuredome" fra 1984) og den progressive canadiske rockgruppen Rush (sangen "Xanadu" på albumet "A Farewell To Kings" fra 1977). Romanen *[[Dirk Gently's Holistic Detective Agency]]* av Douglas Adams viser stadig til dette diktet. Namnet *Xanadu* fra den første linjenav diktet har blant annet inspirert xanadu-hus fra 1970-tallet. *The man from [[Porlock]]*, den ukjente mannen som skal ha forstyrret Coleridge under skrivingen, er blitt utsatt for stadige spekulasjoner og etterapinger. Det er også grunnlag for story og illustrasjoner i Don Rosa-fortellingen Tilbake til Xanadu fra 1991.

## Eksterne lenker
Hele teksten er nedenfor, sammen med den kommentaren diktet som ledsaget av da det først ble utgitt, og likeså en margkommentar på en opprinnelig manuskopi i Coleridges egen håndskrift og et sitat fra William Bartram, som man tror er en av kildene til diktet.

* Tekst til diktet med mer fra virginia.edu
Blow-Up

***Blow-Up*** er en italiensk-britisk drama-thriller fra 1966 regissert av Michelangelo Antonioni. Filmen handler om en fotograf som er ute og ta bilder i en park i London. Når han fremkaller bildene oppdager han noe som kan tyde på en alvorlig forbrytelse. Hovedrollen spilles av David Hemmings, mens sentrale biroller spilles av Vanessa Redgrave og Sarah Miles. Filmen er engelskspråklig og ble i sin helhet innspilt i London. Manus er basert på Julio Cortázars novelle "Las babas del diablo", fra 1959.

Den ble belønnet med Gullpalmen under Filmfestivalen i Cannes, og ble totalt tildelt ni priser i perioden 1967-68. Den ble nominert til ytterligere seks, inkludert to Oscar-nominasjoner.

Kommersielt sett er dette Antonionis mest suksessfulle film. Den har i ettertid blitt regnet som en kultfilm.

David Hemmings fikk sitt internasjonale gjennombrudd i denne filmen.

## Handling
Thomas er en fotograf i London med øye for det spesielle. Han fotograferer alt fra supermodeller til belastede sider av samfunnet. En dag er han i en park der han helt tilfeldig tar bilder av en ung kvinne og en ung mann som omfavner hverandre på en benk.** **Kvinnen, som heter Jane, følger etter ham og tilbyr ham sex for å få bildene tilbake. Thomas tar imot tilbudet, men nekter å levere henne filmen.

Da han fremkaller bildene får han øye på en hånd med en revolver, og tror dermed det dreier seg om et mord. Han akter å foreta seg noe, men både bildene og liket forsvinner. Thomas begynner etterhvert å bli usikker på hva som er virkelighet og hva som er fantasi.

## Om filmen

*Blow-Up* ble innspilt våren og sommeren 1966 i London. 

Dette er Antonionis første av i alt tre engelskspråklige filmer han regisserte. De andre to er *[[Zabriskie Point]]* (1970) og ** (1975).

### Popularitet og økonomi
Filmen innbrakte rundt $20 millioner globalt. 

Produksjonskostnadene var på $1,8 millioner.

### Anmelderne
Filmen ble godt mottatt av kritikerne, noe som gjenspeiles i at den har fått 87 % på Rotten Tomatoes. Den amerikanske filmanmelderen Roger Ebert gav den 4 av 4 stjerner i 1998 og plasserte den på sin eksklusive liste over «Great Movies».

Dagbladets anmelder gav den terningkast fire, mens VG og Dagsavisen gav den fem. Aftenpostens anmelder beskrev den som et teknisk og kunstnerisk mesterverk og omtalte Hemmings skuespillerprestasjoner som fabelaktig.

## I populærkultur
Brian De Palmas thriller *[[Blow Out]]* fra 1981 er inspirert av *Blow-Up*. Her er fotograf byttet ut med lydtekniker. 

Også Francis Ford Coppolas *[[Avlyttingen]]* fra 1974 er inspirert av filmen.

## Rollebesetning
* David Hemmings: Thomas
* Vanessa Redgrave: Jane
* Sarah Miles: Patricia
* John Castle: Bill
* Veruschka von Lehndorff: Verushka
* Jane Birkin: Blondinne
* Gillian Hills: Brunette

## Referanser


## Eksterne lenker
*
Arkeologisk geofysikk

**Arkeologisk geofysikk** er en samlebetegnelse på en rekke forskjellige fjernmålingsteknologier som lar arkeologer dokumentere og visualisere
arkeologiske lag, anlegg og strukturer uten å måtte ty til fysiske inngrep i bakken. Det finnes en rekke metoder som faller inn under dette begrepet, og av disse er det særlig magnetisk prospektering, elektriske motstandsmålinger og georadar som har vist seg å være spesielt nyttige inn mot arkeologiske problemstillinger.

 

## Referanser


## Eksterne lenker
* NIKUs nettsider om arkeologisk geofysikk
* NTNU Vitenskapsmuseets nettside om geofysiske undersøkelser
* Vestfold fylkeskommunes nettsider om høyteknologisk arkeologi 
* Tv-serien ARVEN om virtuell arkeologi
Oscar Bladh

**Oscar Kristian Augustinus Bladh** (født 3. juni 1895 i Ljungby, død 12. oktober 1973 i Stockholm) var en svensk fotograf. Oscar Bladh var en pioner innen flyfotografering. Han begynte med dette allerede som 23-åring og forble virksom innen genren til han var over 70. Bladh illustrerte «Sverige från luften» (1937-38, utgiver K.J. Rådström).

Bladhs flyinteresse ble vakt i ungdomsårene av «flybaronen» Carl Cederström. Dette, kombinert med hans interesse for fotografering, ble bakgrunnen for hans senere yrke som flyfotograf. Under militærtjenesten var han vernepliktig fotograf, og han var en periode også ansatt på AB Aero-Materiel som hadde flyfotooppdrag i hele Norden. Under andre verdenskrig ble all sivil fotografering fra luften forbudt, men Bladh lyktes å bli ansatt i flyvåpenet og ble flotiljefotograf for F10 i Malmö, hvor han ble til 1945.

Oscar Blads spektakulære flyfotografier ble tatt med et tidligere militært håndkamera, med 250 mm brennvidde og et negativformat på 13x18 cm. I blant hengte Bladh seg langt ut fra flyet, bare sikret med ei reim rundt midjen, for å fange den rette vinkelen for sine motiv. Han foretok flyturneer over hele Sverige. På Stadsbiblioteket i Uppsala finnes et hundretall bilder av Oscar Bladh fra årene 1934-37, 1947 og 1950, alle med motiv fra Uppsala. Mest omfattende er dog hans samling av bilder fra Stockholm. På over fem tusen negativer skildret han byen i endring og illustrerte tiden da Stockholms forsteder vokste fram i etterkrigstiden. Stockholmskällan har hånd om noen av hans bilder.

## Bilder
Noen eksempler på Bladhs fotografier fra luften:

Fil:Arstabron 1929.jpg|Årstabron, 1930-tallet
Fil:Aspudden 1932.jpg|Aspudden, 1932
Fil:Pontonbron.jpg|Tranebergsbron, 1932
Fil:Uppsala aerial view 1940 Cathedral University old town photo.jpg|Uppsala, 1940
Fil:Kungstradgarden 1950.jpg|Kungsträdgården, 1950
Fil:Farsta centrum 1960.jpg|Farsta sentrum, 1960
Fil:Flygbild över Hötorgscity 1961 SSMFA050936S.jpg|Hötorgscity, 1961
Fil:Essingebron byggs 1963.jpg|Essingeleden, 1963


## Kilder
* Stockholms stadsmuseum om Oscar Bladh.
* Bibli om Oscar Bladh.
* Sveriges dödbok 1947-2006, (Cd-rom), Sveriges Släktforskarförbund

## Eksterne lenker

* Bibli har fotografier av Oscar Bladh.
Found (Heidi Solheim-album)

***Found*** utgitt 20. februar 2012 er soloalbumet til Heidi Solheim til da kjent som vokalisten i bluesrock-bandet Pristine. Dette var første gang hun samarbeidet med produsent Andreas Mjøs kjent fra Jaga Jazzist. Albumet ble utgitt av det Tromsø-baserte plateselskapet Finito Bacalao Records, og distribuert av Musikkoperatørene. Platen ble godt mottatt av norsk presse, der blant annet *[[Dagbladet]]*, *[[Hamar Arbeiderblad]]*, *[[Fædrelandsvennen]]* og *[[Østlendingen]]* gav terningkast 5. *Østlendingen* skrev blant annet «..en soleklar Spellmannskandidat» etter å ha hørt albumet.

## Sporliste
# «I Give In» (2.49)
# «Seduce Me» (4.29)
# «Come What May» (4.11)
# «Alone» (4.18)
# «My Bad» (3.34)
# «Too Little Too Late» (3.23)
# «Undress Me» (3.06)
# «Found» (4.23)
# «Enough» (4.47)
# «Away From You» (5.01)
# «Coffee» (2.30)

## Musikere
* Heidi Solheim (vokal)
* Espen Elverum Jakobsen (gitar)
* Åsmund Wilter Kildal Eriksson (bass)
* Alexander Kostopolus (trommer)

## Gjestemusikere
* Anders Oskal (orgel)

## Referanser
Hurtigløp på skøyter under Vinter-OL 2014 – 1500 meter kvinner

**1&nbsp;500 meter kvinner** var en av øvelsene i hurtigløp på skøyter under Vinter-OL 2014 og ble avholdt i Adler-Arena, Sotsji den 16. februar 2014.

## Rekorder
Før konkurransen var gjeldende verdens-, olympisk og bane- rekorder som følger:

## Resultater

## Dommere og starter
Disse var offisielle dommere og starter under 1 500m for damer under OL i Sotsji 2014 i Adler-Arena.
* Overdommer: Daniel Cabelduc,  Sverige. 
** Assisterende overdommer: Jekaterina Pilsjtsjikova,  Russland.
* Starter: Oh Yong-seok,  Sør-Korea.

## Referanser




## Litteratur
* 

## Eksterne lenker
* 
*  Speed Skating – Ladies' 1500 m  på www.sochi2014.com
*  Parsammensetning og resultater på live.isuresults.eu/2013-2014/sochi/
Every Other Sunday

***Every Other Day*** er Tromsøbandet Badgers første fullengder.

## Sporliste
# «Every Other Sunday» (3.26) (Figenschau/Måseide)
# «What To Do» (2.57) (Figenschau/Måseide)
# «Final Hour» (3.20) (Figenschau/Måseide)
# «(Tonight I Feel Like) Ringo Starr» (3.04) (Figenschau/Måseide)
# «Your Lies» (3.55) (Figenschau/Måseide)
# «Faster Days» (2.46) (Figenschau/Måseide)
# «It Won't Last Forever» (3.52) (Figenschau/Måseide)
# «Norman» (3.46) (Figenschau/Måseide)
# «Everything Happens At Night» (3.21) (Figenschau/Måseide)
# «We're Still Connected» (4.13) (Figenschau/Måseide)
# «Sound of Summer» (5.21) (Figenschau/Måseide)

## Musikere
* Gunnar Hammer (vokal og percussion)
* Sindre Helmersen (trommer, percussion og kor)
* Inge Fredriksen (gitarer)
* Børge Figenschau (gitarer)
* Isak Måseide (bass)

Gjestemusikere:
* Lars Gunnar Lien: Orgel, piano og wurlitzer
* Håkon Rundberg: Hammond B3 på *Your Lies*

Coverdesign:
* Dorian McFarland

## Eksterne lenker
* Groove anmelder ''Every Other Sunday''
* Panorama.no anmelder ''Every Other Sunday''
C’mon Girls

**C'mon Girls** er tromsøbandet Badgers andre fullengder. Platen ble spilt inn i Brygga Studio i Trondheim og produsert og mikset av Lars Gunnar Lien. Teknikere under innspillingen var i tillegg Trude Midtgård og Pål Brekkås.

## Sporliste
# «No Good Together» (3.51) (Stangnes)
# «One Hit Wonders of the World Unite» (3.54) (Figenschau)
# «It's a Glorious Day» (3.58) (Stangnes)
# «The Green Giant» (3.32) (Figenschau)
# «Goodnight Allright» (2.53) (Figenschau)
# «Morristown» (4.54) (Stangnes)
# «Supermarket Marianne» (4.16) (Stangnes)
# «Inventory Day» (3.18) (Figenschau)
# «Polyester» (2.41) (Figenschau/Måseide)
# «She's a Woman Now» (4.47) (Stangnes)
# «Elizabeth» (3.50) (Figenschau)
# «Barefoot/Laila's Theme» (4.56) (Figenschau/Stangnes)

## Musikere
* Håvard Stangnes: vokal, gitar, bano, kor
* Inge Fredriksen: gitar, kor
* Børge Figenschau: gitar, mandolin
* Isak Måseide: bass, kor
* Kim Karlsen: trommer

Gjestemusikere er:
* Lars Gunnar Lien: orgel, pinao, mellotron, solina string, wurlitzer og kor
* Pål Brekkås: percussion
* Kåre Kolve: tenorsaxofon (*No Good Together* og *She's a Woman Now*)
* Torgeir Andresen: trompet (*No Good Together* og *She's a Woman Now*)

Omslag:
* Design: Dorian McFarland
* Omslagsfoto : Mikael Westh Hammer
* Ileggsfoto : Willy Rundmo

## Eksterne lenker
* Planet mellotron anmeldelse
* Panorama.no anmeldelse
* Groove anmeldelse
Stars, Guitars & Motorcars

**Stars, Guitars & Motorcars** er tromsøbandet Badger sitt tredje album. Innspillingen begynte i oktober 2010. Både vokalist/gitarist Håvard Stangnes og trommeslager Kim Karlsen var på dette tidspunktet hyppig brukt i andre sammenhenger, ekstra innspillinger og miksing ble derfor gjort når det var tid og pauser fra andre prosjekter, det tok til slutt tre år å ferdigstille albumet.

## Sporliste
# «Motorcar» (1.57) (Stangnes)
# «I Tell You What You Wanna Hear» (4.00) (Stangnes)
# «Little Things» (3.23) (Stangnes)
# «Sunday Morning Disaster» (3.45) (Figenschau)
# «Astroturf» (3.07) (Figenschau)
# «Tonight» (5.24) (Figenschau/Stangnes)
# «Headlock End» (2.58) (Figenschau)
# «Hey George» (3.59) (Stangnes)
# «Summer Sweeps» (3.51) (Stangnes)
# «Wishing Man» (2.52) (Figenschau)
# «The Ballad of Shooter & Evelyn» (4.02) (Stangnes)
# «Laziest Boy in Town» (5.04) (Figenschau)

## Musikere
* Håvard Stangnes : vokal, gitar, mandolin, lap steel, pedal steel, munnspill, piano, synthezier, percussion
* Børge Figenschau : gitar, piano, percussion
* Isak Måseide : bass, kor, percussion
* Kim Karlsen : trommer, percussion

Gjestemusikere er:
* Håkon Rundberg: Orgel (spor 1, 2, 3, 4, 5, 7, 8, 11, 12), piano (spor 3, 7, 8, 12) rhodes piano (spor 4, 6)
* Henry Johnsen: Kor (spor 1, 2)
* Harald Amundsen: Kor (spor 1, 2)
* Fred Glesnes: Saxofon (spor 2, 6, 7, 9)
* Torbjørn Ingvaldsen: Trombone (spor 2, 6, 7, 9)
* Christian Hyld: Trompet, flygelhorn (spor 2, 6, 7, 9)
* Joël Louis Schwalenstöcker: Kor (spor 2) Synthesizer programmering (spor 5)
* Heidi Solheim: Kor (spor 4, 7, 8, 9)
* Johanne Ballovarre: Kor (spor 4, 7, 8, 9)
* Benjamin Mørk: Mellotron strings (spor 6), Rhodes piano (spor 9)

## Cover
* Design : Ole Andreas Hoen
* Coverfoto : copyright Analog Stock

## Kilder
* Nordlys anmelder ''Stars, Guitars & Motorcars''
Geir Knutson

:*For politikeren, se [[Geir Knutson (politiker)]]*
**Geir Knutson** (født 1954) kommer fra Birkeland i Aust-Agder og jobber som lærer ved siden av å være komponist, arrangør og storbandleder. Hans produksjon omfatter kirkemusikk, marsjer, konsertstykker for piano, fanfarer, motetter, kantater, korps-og storbandmusikk, salmer og sanger for blandet kor og barnekor, musikalsanger, barnespill og viser.

Knutson har vunnet flere konkurranser, nasjonale priser og stipend for sine komposisjoner og har vært flittig benyttet som dirigent og gjesteforeleser ved universiteter, konservatorier og videregående skoler bl.a. i USA, Costa Rica og Ukraina. Han har skrevet flere bestillingsverk for kor, korps og scene, og mottatt flere stipend, deriblant fra kulturdepartementet.

Geir Knutson er eneste norske komponist som er nevnt i amerikanske Encyclopedia of Brass Bands, et oppslagsverk over den internasjonale korpsfamilien. Av Knutsons marsjer kan det nevnes Gulliver Marsj, Renovatørenes Honnørmarsj, Urma, Midt i Gada, Nor-Light March, Vaktskifte (Changing of the Guards), Gjennom Valhall, Marsj i Sving, Cape Girardeau og Lille Norge. I forbindelse med «Sørlandet hundre år» skrev Knutson en ny marsj for janitsjar og brass band kalt «Fra hei til hav».

I forbindelse med 50-årsjubileet til kirken i Longyearbyen i 2008 vant Geir Knutson og Tore Thommasen (tekst) konkurransen om å skrive den nye «Svalbardsalmen» med salmen «Lengst Nord i Norskehavet».

Geir Knutson startet opp Birkeland Storband i 1981.

Knutson fikk Kongens fortjenstmedalje i 2024.

## Eksterne lenker
* Om Geir Knutson på Verbums nettsider

## Referanser
Davao

**Davao** (tagalog: *Lungsod ng Dabaw*; cebuano: *Dakbayan sa Davao*) er en by på sørsiden av øya Mindanao i Filippinene. Byen har cirka 1,45 millioner innbyggere (2010) fordelt på 2&nbsp;444&nbsp;km². Davao er den fjerde meste folkerike byen i Filippinene. Byen er hovedstad i Davao-regionen (Region XI).

Den er et sentrum for handel og industri på øya Mindanao. Lufthavnen i byen heter Francisco Bangoy internasjonale lufthavn.

Davao City ligger vest i Davaobukta, og er med dette godt beskyttet mot tyfoner og tsunamier. Straks utenfor ligger øyene Samal med perlefarmer og ferieanlegg, og øya Talikud der det er mulighet for dykking. Byen er kjent for sine fruktplantasjer med papaya, mango og frukten durian.

Filippinenes høyeste fjell, Mount Apo (2 954 moh.), ligger innenfor byens grense.

## Historie
I året 1528 ble stedet besøkt av Alkvaro de Saavedra, men spanjolene fikk ikke stabilt fotfeste der.  

I 1844 gjorde generalguvernør Figueroa og brigadegeneral Agustin Bocallan krav på området for den spanske krones regning, men dette motsatte sultanen av Mindanao seg. I 1847 ble kravene fremsatt på nytt, denne gang av don Uyanguren på vegne en spanske generalguvernør Clavería som styrte de filippinske øyer fra 1844 til 1849. Don Uyanguren. Denne var en politisk flyktning og leiesoldat som angrep muslimene i området som ble ledet av høvding Bago. I striden falt Bago, og hans tilhengere flyktet opp i fjellene så spanjolene nå fikk mulighet til å ekspandere i området.

Davao ble grunnlagt av innflyttede kolonister fra Luzon og Visayas i 1915. Man kjøpte grunn av urbefolkningen som tilhørte stammene manobo, tagacaolo, guongan og b'laan. Navnet Davao anses å komme fra navnet Daba-Daba som betyr ild og som sikter til de rituelle ildene som stammene anla der elvene fra fjellmassivet Mount Apo munner ut i Davaobukta.

## Se også
* Mindanao
* Cagayan de Oro

## Referanser


## Eksterne lenker
* 
* Local Governance Performance Management System
Hurtigløp på skøyter under Vinter-OL 2014 – 1000 meter kvinner

**1&nbsp;000 meter damer** var en av øvelsene i hurtigløp på skøyter under Vinter-OL 2014 og ble avholdt i Adler-Arena, Sotsji den 13. februar 2014.

Vinneren ble den kinesiske Zhang Hong som tok Kinas første OL-gull i hurtigløp på skøyter. Hun vant med den største seiersmarginen på 1&nbsp;000&nbsp;m for damer under OL siden amerikanske Bonnie Blair tok sitt andre OL-gull på distansen, 1&nbsp;000&nbsp;m under 1994-lekene i Vikingskipet på Hamar. Seiersmarginen var også større enn den sammenlagte seiersmarginen i de fire siste vinter-OL på denne distansen til sammen.

Under dette vinter-OL stilte både regjerende olympisk mester, den canadiske Christine Nesbitt, og regjerende enkeltdistanse-verdensmester som er den russiske Olga Fatkulina samt begge de amerikanske henholdsvis regjerende verdensrekordholder Brittany Bowe og verdenscupledende Heather Richardson på 1&nbsp;000&nbsp;m distansen. Av disse var det Fatkulina som fikk den beste plasseringen med en 4.-plass. Richardson (7.-plass) og Bowe (8.-plass) kom akkurat utenfor olympisk poengplass (topp-6) og med Nesbitt på en 9.-plass.

## Rekorder
Før konkurransen er gjeldende verdens-, olympisk og bane- rekorder som følger:

Zhang Hong forbedret den gjeldende banerekorden allerede i det 7. par til 1.14,02 noe som holdt seg konkurransen ut. Totalt var det sju løpere under den gamle banerekorden.

## Resultater

## Dommere og starter
Disse var offisielle dommere og starter under 1 000m for damer under OL i Sotsji 2014 i Adler-Arena.
* Overdommer var Daniel Cabelduc,  Sverige.
* Assisterende overdommer var ,  Russland.
* Starter var ,  Sør-Korea

## Referanser




## Eksterne lenker
* 
*
Dicronocephalus

***Dicronocephalus*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (20-32 millimeter), grå til grågule gullbasser. Kroppen er tett dekket med matt bestøvning. På hodet har hannene to nokså lange, krumme, forgrenede horn som ligner mye på et hjortegevir. Pronotum er ovalt (avrundede bakhjørner) med to blanke, svarte lengdestriper. Dekkvingene har en krum, svart strek på "skuldrene". Beina, særlig forbeina, er lange.

## Levevis
Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

## Utbredelse
Slekten er utbredt i Sørøst-Asia, fra Nepal i vest til Taiwan i øst.

## Systematisk plassering
Navnet har vanligvis vært stavet *Dicranocephalus*, men dette navnet er opptatt av tegeslekten *Dicranocephalus* Hahn, 1826 (Coreidae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Dicronocephalus* Hope, 1837
******** *[[Dicronocephalus adamsi]]* (Pascoe, 1863)
******** *[[Dicronocephalus bourgoini]]* (Pouillaude, 1914) - ofte regnet som en underart av *D. wallichi*
******** *[[Dicronocephalus bowringi]]* (Pascoe, 1863)
******** *[[Dicronocephalus chantrainei]]* Devecis, 2008
******** *[[Dicronocephalus chenliae]]* Qiu, 2023
******** *[[Dicronocephalus dabryi]]* (Auzoux, 1869)
******** *[[Dicronocephalus diminuata]]* Young, 2012
******** *[[Dicronocephalus shimomurai]]* (Kurosawa, 1986)
******** *[[Dicronocephalus uenoi]]* (Kurosawa, 1968)
******** *[[Dicronocephalus wallichi]]* (Hope, 1831)
******** *[[Dicronocephalus yui]]* (Kurosawa, 1968)

## Kilder
* Ga-Eun Lee, Taeman Han, Jongchel Jeong,  Seong-Hyun Kim, In Gyun Park og Haechul Park (2015) Molecular phylogeny of the genus *Dicronocephalus* (Coleoptera, Scarabaeidae, Cetoniinae) based on mtCOI and 16S rRNA genes. *ZooKeys*  501: 63–87.

* Beetle breeding - *Dicronocephalus wallichi* http://www.beetlebreeding.ch/breeding-dicronocephalus-wallichi-bourgoini/

## Eksterne lenker
* Bilde av *Dicronocephalus wallichi*, hann http://www.asahi-net.or.jp/~pr2m-tnd/specimens/dicranocephalus_wallichii1.jpg
* Bilder av *Dicronocephalus bourgoini* http://beetlespace.wz.cz/e_Dicronocephalus_w_bourgoini.html
*
Dicheros

***Dicheros*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Små til middelsstore, blanke, gul- eller brunaktige gullbasser uten metallisk glans. Hannen har to rette, flate, litt vridde horn på hodet. Pronotum er gjerne rødlig med svarte kanter, dekkvingene gulaktige med svart sømstripe og svarte for- og bakkanter.

## Utbredelse
Slekten er utbredt i Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Dicheros* Gory & Percheron, 1833
******** Underslekten *[[Coryphe]]* MacLeay, 1838
********* *[[Dicheros bimacula]]* (Wiedemann, 1823)
********* *[[Dicheros cuvera]]* Newman, 1838
********* *[[Dicheros esmeraldus]]* Nagai, 1998
********* *[[Dicheros felsii]]* Lucassen, 1935
********* *[[Dicheros inermiceps]]* (Bourgoin, 1917)
********* *[[Dicheros khooi]]* Arnaud, 1989
********* *[[Dicheros lividus]]* Nagai, 1998
********* *[[Dicheros lucidus]]* Nagai, 1998
********* *[[Dicheros miksici]]* Pavicevic, 1984
********* *[[Dicheros modestus]]* Wallace, 1867
******** Underslekten *Dicheros* (i snever forstand)
********* *[[Dicheros bicornis]]* (Latreille, 1817) - tallrike underarter
********* *[[Dicheros sumbawanus]]* Schürhoff, 1933
******** Underslekten *[[Hemicoryphocera]]* Miksic, 1974
********* *[[Dicheros childrenii]]* Westwood, 1842
********* *[[Dicheros nigrotestacea]]* Wallace, 1867
********* *[[Dicheros roepstorffi]]* Wood-Mason, 1876

## Eksterne lenker
*
Spor - nytt fra fortiden

***SPOR – nytt fra fortiden*** er et populærvitenskapelig tidsskrift som blir utgitt av Seksjon for arkeologi og kulturhistorie, NTNU Vitenskapsmuseet og Museumsforlaget. Tidsskriftet har utkommet siden 1986, med to nummer i året. SPOR publiserer artikler innen arkeologi og kulturhistorie og skal bidra til kunnskap om nye funn, ny forskning og moderne analysemetoder.

## Eksterne lenker
* Museumsforlaget
* NTNU Vitenskapsmuseet
Spøttrup Borg

**Spøttrup** er en av Danmarks få bevarte borger fra middelalderen. Den ligger på halvøya Salling  i Limfjorden, nord for Skive i Jylland, og fungerer som museum og turistattraksjon. Borgen ble fredet i 1918.

Spøttrups land ble skjenket av adelsmannen Johan Skarpenberg i 1404 til biskopene i Viborg, som i sin tur oppførte borgen på begynnelsen av 1500-tallet, som vern mot den omseggripende protestantismen. Selve vannborgen ligger omgitt av to vollgraver med en opp til ni meter høy jordvoll som nesten skjuler borgens murer. Det er adgang via en vindebro i vestvollen. Borgen består av tre fløyer omkring en firkantet gård, samt et porttårn i vest.   

I årene 1579–1606, bygget lensmannen Henrik Below borgen om til herregård. 

## Referanser


## Eksterne lenker
*
Asta Olivia Nordenhof

**Asta Olivia Nordenhof** (født 28. januar 1988 i København) er en dansk forfatter, utdannet fra Forfatterskolen i København.

## Bibliografi
* 2011: *Et ansigt til Emily* (roman)
* 2013: *det nemme og det ensomme* (diktsamling)
* 2020: *Penge på lommen* (roman)
* 2023: *Djævlebogen* (roman)

## Priser og utmerkelser (utvalg)
*  – Montanas Litteraturpris for diktsamlingen «det nemme og det ensomme» og for bloggen «jegheddermitnavnmedversaler».
*  – Albert Dams minnelegat
*  – Klaus Rifbjergs debutantpris for lyrik
*  – F.P. Jacs Mindelegat
*  – Morten Nielsens Mindelegat 

## Referanser


## Eksterne lenker
* 
* 
* Forfatterens egen blog